Document ID: 31986R3574

Komisijas Regula (EEK) Nr. 3574/86
(1986. gada 24. novembris),
ar ko groza Regulu (EEK) Nr. 2806/79 par informācijas, kas attiecas uz cūkgaļu, apmaiņu starp dalībvalstīm un Komisiju
EIROPAS KOPIENU KOMISIJA
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1475/86 [2], un jo īpaši tās 22. pantu,
tā kā kotācijas cūku liemeņiem Kopienā ir nosakāmas no 1986. gada 1. augusta saskaņā ar Kopienas shēmu cūku liemeņu klasificēšanai, kas noteikta ar Padomes Regulu (EEK) Nr. 3220/84 [3]; tā kā tomēr dalībvalstis var tās vietā līdz 1988. gada 31. decembrim turpināt piemērot Padomes Regulā (EEK) Nr. 2760/75 [4] noteikto skalu;
tā kā Komisijas Regula (EEK) Nr. 2806/79 [5] paredz, ka dalībvalstis un Komisija viena otrai paziņo informāciju, kas attiecas uz cenām cūkgaļas jomā; tā kā minētā regula būtu jāgroza, ievērojot Komisijas 1986. gada 25. jūlija Regulu (EEK) Nr. 2342/86 par tirdzniecības posmu, uz kuru attiecas cūku liemeņu vidējās cenas, un kas paredz pārejas posma noteikumus, ar kādiem piemēro Regulu (EEK) Nr. 3220/84 [6], ar kuru atkārtoti nosaka pamatojumu cūku liemeņu vidējās tirgus cenas noteikšanai;
tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2806/79 groza šādi:
1. Tās 1. panta 1. punkta a) apakšpunktu aizstāj ar šādu:
"a) saskaņā ar Komisijas Regulu (EEK) Nr. 2342/86 [1] OV L 203, 26.7.1986., 18. lpp. noteiktās kotācijas."
2. Tās 2. pantu aizstāj ar šādu:
"2. pants
Reizi mēnesī dalībvalstis Komisijai paziņo šādu informāciju par iepriekšējo mēnesi:
- vidējo kotāciju šīs regulas 3. panta 2. punktā minēto E līdz P tirdzniecības klašu cūku liemeņiem, ja piemēro Padomes Regulu (EEK) Nr. 3220/84 [1] OV L 301, 20.11.1984., 1. lpp.;
- vidējo kotāciju šīs regulas I pielikumā minēto E līdz IV tirdzniecības klašu cūku liemeņiem, ja piemēro Regulu (EEK) Nr. 2760/75."
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 24. novembrī

Labels: 12
17
6